Қырҭтәыла иҟоу Евроеидгыла ацҳаражәҳәаҩ Карл Ҳарцель ишиҳәаз ала, иареи апарламент ахантәаҩы ҿыц Шьалуа Папуашвилии аҵыхәтәантәи амзазы апарламент аусура иалацәажәеит.
Ацҳаражәҳәаҩ иҳәамҭала, дара еиуеиҧшым азҵаарақәа ирылацәажәеит, Аҳәынҭқарратә инспектор имаҵзура азҵаарагьы иазааҭгылеит.
«Ҳара еиуеиҧшым азҵаарақәа ҳрылацәажәеит. Апарламент ахантәаҩы ҿыц раҧхьаӡа акәны сиҧылеит. Иара апарламент аусура иадҳәаланы игәы иаанаго интересс исыман. Аҵыхәтәантәи аамҭазы апарламент аҿы ирыдыркылаз аӡбарақәа ҳрылацәажәеит, Аҳәынҭқарратә инспектор имаҵзура азҵаарагьы налаҵаны. Сара Қырҭтәыла сахьынӡаҟамыз апарламент аҿы ирыдыркылаз аӡбарақәа ирызкны сиазҵааит. Иреиҳаӡоу аӡбара аӡбаҩцәа рықәыргылареи, «Азеиҧш аӡбарҭақәа ирызку» азакәан аҧсахрақәа алагалареи, Аҳәынҭқарратә инспектор имаҵзуреи ирыдҳәалоу апроцессқәа шымҩаҧысуаз, апартниорцәа иҟарҵаз абжьагаарақәа ишрызныҟәаз интересс исыман, избанзар, Аҳәынҭқарратә инспектор имаҵзура крызҵазкәа адемократиатә институтуп.
Ишыжәдыруа ала, Евроеидгылеи Қырҭтәылеи реизыҟазаашьақәа рҿы ахадаратә аспектуп адемократиеи адемократиатә институтқәеи. Ҳара, Евроеидгыла, кыршықәса рыҩнуҵҟа абри агентра аинвестициақәа алаагалон, убри аҟынтә, цқьа еилаҳкаароуп абарҭ аиҭакрақәа зыхҟьаз», — иҳәеит Ҳарцель.